Diari Oficial de la Generalitat Valenciana


Sumari del DOGV 7039, del 05-06-2013 (2013/5564)

Notificació de la sentència dictada en el juí verbal número 2078/2010.
----------------------------------------------------------------------

### Dades del document

Número de DOGV
:   7039

Data del DOGV
:   05-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5564


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el juí verbal número 2078/2010. [2013/5564]  
José Ramón González Ordóñez, secretari judicial del Jutjat de Primera Instància número 10 de València, done fe i testimoniança que en el juí verbal 2078/2010, que es tramita en este Jutjat a instàncies d'Empresa Mixta Valenciana de Aguas, SA, contra Emilio Bernáldez Suárez, sobre altres verbals, s'ha dictat, amb esta data, resolució l'encapçalament i la part dispositiva de la qual, literalment, són com seguix:  
«Jutjat de Primera Instància número 10 de València  
Juí verbal número 2078/2010  
Sentència número 131/2012  
València, 13 de juny de 2012  
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí verbal, seguides en este Jutjat amb el número 2078/2010, promogudes per l'Empresa Mixta Valenciana de Aguas, SA, (Emivasa), representada per la procuradora Gloria Benlloch Soriano i defesa pel lletrat Ignacio López Arbide, contra Emilio Bernáldez Suárez, declarat en situació de rebel·lia, sobre la resolució del contracte i la reclamació d'una quantitat.  
  
Dispositiva  
Estime la demanda interposada per l'Empresa Mixta Valenciana de Aguas, SA, (Emivasa), contra Emilio Bernáldez Suárez i:  
1. Declare la resolució del contracte de subministrament d'aigua i de manteniment del comptador que va subscriure el demandat relatiu a l'immoble situat al carrer de Santo Domingo Savio, 14, 4a, de València. Si ho sol·licita la part actora, en execució de sentència, es podran adoptar totes les mesures que siguen necessàries per al cessament efectiu del subministrament, fins i tot l'autorització a la demandant, si fóra necessari, a entrar a l'immoble on està instal·lat el comptador per a poder interceptar el pas de l'aigua degudament.  
2. Condemne el demandat a abonar a l'Empresa Mixta Valenciana de Aguas, SA, (Emivasa), la suma de 587,62 euros més la de 60,27 euros per interessos liquidats a data de la demanda, així com l'import de les factures vençudes amb posterioritat i fins a la retirada del comptador, i als interessos legals de les quantitats esmentades en la forma indicada en el fonament jurídic segon, últim paràgraf, d'esta sentència.  
3. Condemne la demandada al pagament de les costes processals causades.  
Notifiqueu esta resolució a les parts i feu-los saber que no és ferma i que en contra es pot interposar un recurs d'apel·lació en el termini de 20 dies des de la notificació, amb la presentació davant d'este Jutjat d'un escrit en el qual s'hauran d'exposar les al·legacions en què es base la impugnació, a més de mencionar la resolució contra la qual s'apel·la i els pronunciaments que s'impugnen, article 458 de la Llei d'Enjudiciament Civil, modificat per la Llei 37/2011, d'11 d'octubre.  
El recurs no s'admetrà si en preparar-lo la part no acredita haver consignat en l'entitat Banesto i en el compte de depòsits i consignacions obert a nom d'este Jutjat, amb referència a este procediment, la quantitat de 50 euros, en concepte de depòsit per a interposar el recurs, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca una testimoniança d'esta resolució, uniu-la a les actuacions corresponents i porteu-ne l'original al llibre de sentències d'este Jutjat.  
Esta és la meua sentència, que pronuncie, mane i firme.»  
El que s'ha indicat anteriorment concorda bé i fidelment amb l'original al qual em remet, i perquè conste i servisca de notificació de forma deguda al demandat, Emilio Bernáldez Suárez, que es troba en parador ignorat, i perquè es publique en el Diari Oficial de la Comunitat Valenciana, expedisc este edicte que firme.  
  
València, 15 de gener de 2013.- El secretari judicial: José Ramón González Ordóñez.